                                                              Z A P I S N I K  br. 23
                                      23. sjednice Upravnog vijeća Gradske knjižnice Rijeka
Vrijeme: 27. ožujka 2026. u 15 sati
Mjesto: Gradska knjižnica Rijeka, Viktora Cara Emina 1, dvorana za sastanke na 3. katu
Prisutni: doc. dr. sc. Robert Kurelić, dr. sc. Korina Udina, Boris Marinac, Ljiljana Črnjar, Nataša Frgačić, ravnatelj GKR Niko Cvjetković, voditeljica pravnih i općih poslova Klara Car te na točkama dnevnog reda 4.-6. voditeljica Računovodstva Silvana Sobotinčić (u odlasku) i Đurđica Fućak (voditeljica Računovodstva u dolasku).
Dnevni red:
1. Usvajanje Zapisnika 22. sjednice Upravnog vijeća Gradske knjižnice Rijeka 

2. Donošenje Odluke o godišnjem otpisu knjižnične građe Gradske knjižnice Rijeka za 2025. godinu

3. Donošenje Odluke o revizijskom otpisu knjižnične građe Ogranka Zamet Gradske knjižnice Rijeka

4. Usvajanje Godišnjeg izvještaja o izvršenju financijskog plana Gradske knjižnice Rijeka za 2025.godinu (Ogledne tablice i Obrazloženje izvještaja)

5. Usvajanje Godišnjeg izvještaja o poslovanju Gradske knjižnice Rijeka za 2025.godinu s prilozima 1. i 4.

6. Donošenje Odluke o raspodjeli rezultata za 2025.godinu prema prijedlogu ravnatelja

7. Razno
Predsjednik UV doc. dr. sc. Robert Kurelić pozdravio je prisutne i otvorio 23. sjednicu UV u 15 sati. Utvrdio je da su članovima UV materijali po svim točkama dnevnog reda prethodno dostavljeni elektroničkom poštom.

Predložio je dnevni red na koji nije bilo primjedbi te je stavljen na glasovanje. 
Dnevni red je jednoglasno prihvaćen.
Ad. 1.
Predsjednik UV otvorio je raspravu po prvoj točci. S obzirom na to da nije bilo primjedbi, stavio je na glasovanje Zapisnik 22. sjednice UV.

Zaključak: Jednoglasno je usvojen Zapisnik 22. sjednice Upravnog vijeća Gradske knjižnice Rijeka (Zapisnik 22. sjednice UV GKR u privitku).
Ad. 2.

Članovi UV dobili su na uvid Zapisnik o godišnjem otpisu knjižnične građe Gradske knjižnice Rijeka za 2025. godinu. Na temelju Zapisnika sastavljen je prijedlog Odluke o otpisu za 2025. i stavljen na glasovanje.

Zaključak: Upravno vijeće jednoglasno je usvojilo Odluku o godišnjem otpisu knjižnične građe Gradske knjižnice Rijeka za 2025. godinu (Odluka o godišnjem otpisu knjižnične građe Gradske knjižnice Rijeka za 2025. godinu u privitku).
Ad 3.
Članovi UV dobili su na uvid Zapisnik o otpisu knjižnične građe Ogranka Zamet nakon provedene redovite revizije knjižničnog fonda. Na temelju Zapisnika sastavljen je prijedlog Odluke o otpisu knjižnične građe Ogranka Zamet i stavljen na glasovanje.
Zaključak: Upravno vijeće jednoglasno je usvojilo Odluku o otpisu knjižnične građe Ogranka Zamet (Odluka o otpisu knjižnične građe Ogranka Zamet u privitku).

Ad. 4.
Predsjednik UV dao je riječ voditeljici Računovodstva, Silvani Sobotinčić koja je naglasila najvažnije točke iz Godišnjeg izvještaja o izvršenju financijskog plana Gradske knjižnice Rijeka za 2025.godinu. Za razdoblje od 1. siječnja do 31. prosinca 2025. godine ostvareni su ukupni prihodi u iznosu od 3.165.546,00 eura što iznosi 95,92 % od planiranog, dok su ukupni rashodi ostvareni u iznosu od 3.225.490,00 eura, odnosno 92,83 % od planiranog.

Preneseni višak poslovanja iznosi 174.223,83 eura i unesen je u plan za 2025. godinu u iznosu od 174.219 eura. Odluka o raspodjeli rezultata donesena je 28. ožujka 2025. godine. Do kraja godine utrošeno je 106.266,45 eura, što predstavlja ostvarenje plana iz viška poslovanja od 61,00 %. U 2025. godini realiziran je samo jedan rebalans krajem godine, što je onemogućilo pravovremenu potrošnju. 

Vrijednost imovine Ustanove veća je za 2,4 % od prethodne godine pri čemu najveći udio na porast vrijednosti imovine ima nabava knjižnične građe s porastom od 4,2 %. Ustanova nema potraživanja niti obveza po osnovi danih zajmova niti primljenih kredita.

U raspravi nije bilo pitanja za dodatnim pojašnjenjima.

Zaključak: Upravno vijeće jednoglasno je usvojilo Godišnji izvještaj o izvršenju financijskog plana Gradske knjižnice Rijeka za 2025.godinu (Godišnji izvještaj o izvršenju financijskog plana Gradske knjižnice Rijeka za 2025.godinu, Ogledne tablice i Obrazloženje izvještaja u privitku).

Ad 5. 

Voditeljica Računovodstva u nastavku je obrazložila da Godišnji izvještaj o poslovanju Gradske knjižnice Rijeka za 2025.godinu povezuje financijsko izvješće  s izvršenjem plana. 

Sadrži financijske pokazatelje, upravljačke odluke vezano uz usvajanje financijskih izvještaja i raspored rezultata i izvještaj o radu uz ostale napomene. 

Cilj Izvještaja o poslovanju je dati pregled i uvid u poslovanje odnosno ostvareni rezultat poslovanja Gradska knjižnica Rijeka u izvještajnoj godini.
U raspravi nije bilo pitanja za dodatnim pojašnjenjima. 
Zaključak: Upravno vijeće jednoglasno je usvojilo Godišnji izvještaj o poslovanju Gradske knjižnice Rijeka za 2025.godinu s prilozima 1. i 4. (Godišnji izvještaj o poslovanju Gradske knjižnice Rijeka za 2025.godinu s prilozima 1. i 4. u privitku).
Ad 6.
Predsjednik UV dao je riječ ravnatelju koji je obrazložio prijedlog raspodjele rezultata uključujući višak prihoda za 2025. godinu. Nakon pokrića računovodstvenog manjka koji nije stvarni manjak već rezultat dinamike financijskog poslovanja preostaje višak vanproračunskih  sredstava u iznosu od 139.154,09 eura koji se predlaže namijeniti najvećim dijelom za nabavu knjižnične građe, potom programske aktivnosti ustanove, rezervnih dijelova i dodatnog vagona za vertikalni transport, nabavu opreme za ogranke i sl.
Zaključak: Upravno vijeće jednoglasno je usvojilo Odluku o raspodjeli rezultata za 2025. godinu (Odluka o raspodjeli rezultata za 2025. godinu u privitku).

Ad. 7.

Pod ovom točkom ravnatelj je dao sljedeće informacije:
· Gradska knjižnica Rijeka dobila je 293.000 eura iz programa „Inkluzivne usluge ustanova u kulturi“ Europskog socijalnog fonda za programske aktivnosti kao i edukaciju djelatnika za inkluzivne usluge
· Smanjena su potraživanja za program Američkog kutka budući da još nije definirano u kojem pravcu će se nastaviti suradnja nakon promjene vlasti u SAD
· Uspostavljena je suradnja s Regionalnom razvojnom agencijom Primorsko-goranske županije na programu Europe Direct kroz koji će se također ostvariti određeni prihodi budući da će GKR biti jedna od info točaka za što je u 2026. osigurano 5.700 eura.
Članovi UV primili su na znanje navedene informacije.
Predsjednik UV doc. dr. sc. Robert Kurelić zahvalio je ravnatelju, svim članovima UV i ostalima na sudjelovanju te zaključio 23. sjednicu UV u 16.20 sati.
            Zabilježila:                                                                        Predsjednik Upravnog vijeća:
          Ljiljana Črnjar                                                                      doc. dr. sc. Robert Kurelić
      ___________________                                                          ________________________
